ŠAKIŲ RAJONO SAVIVALDYBĖS TARYBA

SPRENDIMAS

Dėl Šakių rajono savivaldybės TARYBOS 2021 m. gruodžio 23 d. sprendimo Nr. T-361 „DĖL ĮMOKOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ ŠAKIŲ RAJONO SAVIVALDYBĖJE DYDŽIO NUSTATYMO METODIKOS, ŠAKIŲ RAJONO SAVIVALDYBĖS MIŠRIŲ KOMUNALINIŲ ATLIEKŲ susikaupimo normų nekilnojaMOJO TURTO OBJEKTŲ KATEGORIJOMS ir įmokų už komunalinių atliekų surinkimą iš atliekų turėtojų ir atliekų tvarkymą šakių rajono savivaldybėje dydžių PATVIRTINIMO“ pakeitimo

2024 m. kovo 15 d. Nr. T-95

Šakiai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu ir atsižvelgdama į UAB Marijampolės apskrities atliekų tvarkymo centro 2024 m. kovo 4 d. aiškinamąjį raštą Nr. (1.11) SD-133 „Dėl aiškinamojo rašto“, Šakių rajono savivaldybės taryba nusprendžia:

1. Pakeisti Įmokų už komunalinių atliekų surinkimą iš atliekų turėtojų ir atliekų tvarkymą Šakių rajono savivaldybėje dydžius, patvirtintus Šakių rajono savivaldybės tarybos 2021 m. gruodžio 23 d. sprendimo Nr. T-361 „Dėl įmokos už komunalinių atliekų surinkimą iš atliekų turėtojų ir atliekų tvarkymą Šakių rajono savivaldybėje dydžio nustatymo metodikos, Šakių rajono savivaldybės mišrių komunalinių atliekų susikaupimo normų nekilnojamojo turto objektų kategorijoms ir įmokų už komunalinių atliekų surinkimą iš atliekų turėtojų ir atliekų tvarkymą Šakių rajono savivaldybėje dydžių patvirtinimo“, 1.3 punktu ir juos išdėstyti nauja redakcija (pridedama).

2. Šis sprendimas įsigalioja 2024 m. balandžio 1 d.

Šis sprendimas per vieną mėnesį nuo sprendimo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas arba Regionų administracinio teismo Kauno rūmams adresu: A. Mickevičiaus g. 8A, Kaunas.

Savivaldybės meras	Raimondas Januševičius